Jesaja Chapter 32:1-20.
32:1 Kyk, 'n koning sal regeer in geregtigheid, en die vorste sal heers volgens reg.
32:2 En elkeen sal wees soos 'n toevlug teen die wind en 'n skuiling teen die stortre�n, soos waterstrome in 'n dor streek, soos die skaduwee van 'n swaar rots in 'n land wat versmag.
32:3 Dan sal nie meer verblind wees die o� van die wat sien nie; en die ore van hulle wat hoor, sal luister;
32:4 en die hart van die onbedagsames sal leer om te verstaan, en die tong van die hakkelaars sal gou wees om duidelik te spreek;
32:5 die dwaas sal nie meer 'n edele genoem word nie, en van die skelm sal nie ges� word dat hy vernaam is nie.
32:6 Want 'n dwaas spreek dwaasheid en sy hart bring onheil voort, deur goddeloosheid te bedrywe en dwaling te spreek oor die HERE, deur die begeerte van die hongerige onvervuld te laat en die drank van die dorstige te laat ontbreek.
32:7 En die skelm--sy middele is sleg, hy beraam skandelike dade om die ellendiges te ru�neer met leuentaal, ook as die behoeftige spreek wat reg is.
32:8 Maar die edele beraam edele dade, en hy hou stand in wat edel is.
32:9 Staan op, geruste vroue, hoor my stem! Sorgelose dogters, luister na my woord!
32:10 'n Jaar en 'n paar dae--en julle sal sidder, sorgelose dogters! Want dit is gedaan met die druiwe-oes, daar sal geen insameling van vrugte kom nie.
32:11 Bewe, geruste vroue! Sidder, sorgelose dogters! Trek julle uit, ontbloot julle en gord rougewade om julle lendene.
32:12 Hulle slaan op die bors vanwe� die begeerlike velde, vanwe� die vrugbare wingerdstok;
32:13 vanwe� die akkers van my volk wat met dorings en distels opskiet, ja, vanwe� al die huise van vreugde van die uitgelate stad.
32:14 Want die paleis is verlate, die stadsgewoel is in eensaamheid verander; die Heuwel en die Wagtoring dien as spelonke vir ewig, 'n vreugde vir die wilde-esels, 'n weiveld vir die troppe vee--
32:15 totdat oor ons uitgegiet word die Gees uit die hoogte; dan word die woestyn 'n vrugteboord, en die vrugteboord self word vir 'n bos gereken.
32:16 En die reg woon in die woestyn, en die geregtigheid hou verblyf in die vrugteboord.
32:17 En die werking van die geregtigheid sal vrede wees, en die voortbrengsel van die geregtigheid rus en veiligheid tot in ewigheid.
32:18 En my volk sal woon in 'n plek van vrede en in veilige wonings en in plekke van ongestoorde rus.